3603 



ΕΦΗΜΕΡΙΣΤΗΣΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

3 ΝΟΕΜΒΡΙΟΥ 1988 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

242 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση διακηρύξεως για την ανάπτυξη της φιλίας και συνερ¬ 
γασίας ανάμεσα στην Ελληνική Δημοκρατία και τη 
Λαϊκή Δημοκρατία της Ουγγαρίας» Αθήνα 


26.11.1987 . 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Αύξηση ορίου κυκλοφορίας εντόκων γραμματίων. 2 


Έγκριση της από 1.7.88 συμπληρωματικής δανειακής συμ- 
βάσεως μεταξύ της ΔΕΗ και της Τράπεζας \νΕ5- 
ΤΒΕϋΤδΟΗΕ ΕΑΝΟΕ5ΒΑΝΚ ΟΙΚΟΖΕΝΤΚΑΕΕ - 
ΕΟΝΟΟΝ, για τη χρηματοδότηση του έργου των Μο¬ 


νάδων Κρήτης και Ρόδου. 3 

Αποκατάσταση των ζημιών από τους σεισμούς της 16ης 
Οκτωβρίου 1988 σε περιοχές των Νομών Ηλείας και 
Ζακύνθου. 4 


ΑΠΟΦΑΣΕΙΣ 

Αριθ. Φ.0544/2/ΑΣ 451/Μ.3699 (1) 


Έγκριση διακηρύξεως για την ανάπτυξη της φιλίας και συνεργα¬ 
σίας ανάμεσα στην Ελληνική Δημοκρατία και τη Λαϊκή Δημο¬ 
κρατία της Ουγγαρίας» Αθήνα 26.11.1987. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 1. Τις διατάξεις της Συνθήκης φιλίας Συν¬ 
διαλλαγής και Διαιτησίας που υπογράφηκε στην Αθήνα στις 
5.5.1930 και κυρώθηκε με το υπ’ αριθ. 4854/1930 Νόμο, που 
δημοσιεύτηκε στο υπ’ αριθ. 308 ΦύΙ^ο της Εφημερίδας της Κυ- 
βερνήσεως. Τεύχος Α' της 4.9.1930. 

2. Της Συμφωνίας οικονομικής βιομηχανικής και τεχνικής συ¬ 
νεργασίας Ελλάδας - Ουγγαρίας που υπογράφηκε στην Αθήνα 
στις 24.9.1980 και κυρώθηκε με τον υπ’ αριθμ. 1364/1983 
Νόμο, που δημοσιεύτηκε στο υπ’ αριθμ. 78 φύλλο της Εφημερί¬ 
δας της Κυβερνήσεως, Τεύχος Α' της 22.6.1983. 

3. Του Μακροχρονίου Προγράμματος ανάπτυξης της οικονο¬ 
μικής και επιστημονικο-τεχνολογικής συνεργασίας Ελλάδας - 
Ουγγαρίας που υπογράφηκε στη Βουδαπέστη στις 25.5.1983 
και κυρώθηκε με τον υπ’ αριθ. 1499/1984 Νόμο που δημοσιεύ¬ 
τηκε στο υπ’ αριθ. 191 Φύλλο της Εφημερίδας της Κυβερνή¬ 
σεως, Τεύχος Α' της 28.11.1984. 

4. Της Συμφωνίας επιστημονικής και τεχνολογικής συνεργα¬ 


σίας που υπογράφηκε στη Βουδαπέστη στις 8.10.1979 και κυ¬ 
ρώθηκε με τον υπ’ αριθ. 1148/1981 Νόμο που δημοσιεύτηκε 
στο υπ’ αριθ. 116 Φύλλο της Εφημερίδας της Κυβερνήσεως, 
Τεύχος Α' της 5.5.1981. 

5. Το περιεχόμενο της υπό έγκριση Διακηρύξεως, αποφασί¬ 
ζουμε: 

Εγκρίνουμε ως έχει και στο σύνολό της την Διακήρυξη για την 
ανάπτυξη της φιλίας και συνεργασίας ανάμεσα στην Ελληνική 
Δημοκρατία και τη Λαϊκή Δημοκρατία της Ουγγαρίας που υπο¬ 
γράφηκε στην Αθήνα στις 26.11.1987 της οποία το κείμενο σε 
πρωτότυπο στην ελληνική γλώσσα έχει ως εξής: 

Αθήνα, 2 Νοεμβρίου 1988 

ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 

ΔΙΑΚΗΡΥΞΗ 

ΓΙΑ ΤΗΝ ΑΝΑΠΤΥΞΗ ΤΗΣ ΦΙΛΙΑΣ ΚΑΙ ΣΥΝΕΡΓΑΣΙΑΣ 
ΑΝΑΜΕΣΑ 

ΣΤΗΝ ΕΛΛΗΝΙΚΗ ΔΗΜΟΚΡΑΤΙΑ ΚΑΙ ΤΗ ΛΑΪΚΗ ΔΗΜΟ¬ 
ΚΡΑΤΙΑ ΤΗΣ ΟΥΓΓΑΡΙΑΣ 

Η Ελληνική Δημοκρατία και η Λαϊκή Δημοκρατία της Ουγγα¬ 
ρίας, έχοντας υπόψη την αρχή της κυριαρχικής ισότητας των 
Κρατών και καθοδηγούμενες από την πεποίθηση, ότι η στενή φι¬ 
λία και συνεργασία μεταξύ των δύο χωρών εξυπηρετούν τα συμ¬ 
φέροντα του Ουγγρικού και του Ελληνικού λαού, και την ιδέα της 
παγκόσμιας και Ευρωπαϊκής ειρήνης και ασφάλειας, 

- εμπνεόμενες από την κοινή επιθυμία να προάγουν εμπράκτως 
την ουσιαστική και ισορροπημένη ανάπτυξη των αμοιβαίως επω¬ 
φελών σχέσεών τους, βάσει των γενικώς αναγνωρισμένων κανό¬ 
νων και αρχών του διεθνούς δικαίου. 

- επιθυμώντας να εντείνουν και να ενδυναμώσουν την πολιτική, 
οικονομική, πολιτιστική και επιστημονική τους συνεργασία 

- καθοδηγούμενες από τους σκοπούς και τις αρχές του καταστα¬ 
τικού Χάρτη του Οργανισμού των Ηνωμένων Εθνών, την τελική 
Πράξη του Ελσίνκι, και το καταληκτικό κείμενο της συνάντησης 
της Μαδρίτης 

- ανησυχώντας έντονα για την κλιμάκωση του ανταγωνισμού 
των στρατιωτικών εξοπλισμών, και ειδικότερα του πυρηνικού, 
την αύξηση των στρατιωτικών δαπανών, τη διαιώνιση σοβαρών 
περιφερειακών συγκρούσεων, τη χρήση ή την απειλή χρήσης 
βίας, τις επεμβάσεις, τις αναμίξεις στις εσωτερικές υποθέσεις τρί¬ 
των χωρών και τα τετελεσμένα γεγονότα. 

- τονίζοντας την ανάγκη για ένα γενικό και πλήρη αφοπλισμό, με 
προτεραιότητα στον πυρηνικό, για την εγγύηση της διεθνούς ει¬ 
ρήνης και ασφάλειας. 

- με την συνείδηση ότι κάθε χώρα - μεγάλη, μεσαία, ή μικρή, 
ανεξάρτητα από το επίπεδο ανάπτυξής της και από το πολιτικό, 
κοινωνικό ή οικονομικό της σύστημα, φέρει ευθύνη για την ειρήνη 
και την ασφάλεια στον κόσμο, διακηρύσσουν επίσημα τα ακό¬ 
λουθα: 

1. Δηλώνουν ότι οι σχέσεις τους βασίζονται στις αρχές και τους 
σκοπούς του Χάρτη των Ηνωμένων Εθνών, την Τελική Πράξη 
της Διάσκεψης για την Ασφάλεια και την συνεργασία στην Ευ¬ 
ρώπη και το Καταληκτικό Κείμενο της Συνάντησης της Μαδρί¬ 
της, όπως επίσης στα προβλεπόμενα στις ισχύουσες διεθνείς συμ¬ 
φωνίες και στους γενικώς αναγνωρισμένους κανόνες του διεθνούς 
δικαίου. Οι παραπάνω αναφερόμενες αρχές, εξυπηρετούν την 
διατήρηση και παγίωση της ειρήνης όπως και τις σχέσεις καλής 
γειτονίας και συνεργασίας μεταξύ Χωρών με διαφορετικά πολι¬ 
τικά και κοινωνικά συστήματα. 

2. Αναγνωρίζουν ότι συλλογικά μέτρα για την ενδυνάμωση 
της Διεθνούς Ειρήνης και Ασφάλειας, βασισμένα στον Χάρτη του 
ΟΗΕ,' θα υπηρετούσαν κατά τον καλλίτερο δυνατό τρόπο την πα¬ 
γκόσμια ειρήνη, την εγγύηση της ασφάλειας και τα καλώς εννο¬ 
ούμενα συμφέροντα των λαών σ’ όλο τον κόσμο. Με αυτή την 
προοπτική θα προάγουν την συνέχιση ενός εποικοδομητικού δια¬ 
λόγου μεταξύ διαφορετικών ομάδων κρατών, αποφεύγοντας πε¬ 
ριττή πολεμική και αντιπαράθεση με στόχο την αναζήτηση τρό¬ 
πων και μέσων ώστε να καταστεί δυνατός ο παραμερισμός των 
εμποδίων που δυσχεραίνουν την εμβάθυνση της συνεργασίας. 

3. Υιοθετούν μια αποφασιστική στάση για τον τερματισμό των 
πολεμικών συγκρούσεων σε διάφορες περιοχές του κόσμου και 
για την εξεύρεση ειρηνικών λύσεων στις διαφορές μεταξύ κρατών. 
Θα παράγουν ενεργά προσπάθειες για την διακοπή του ανταγω¬ 
νισμού των στρατιωτικών εξοπλισμών στη γη και την αποτροπή 
της επέκτασής τους στο διάστημα, όπως επίσης την πλήρη κατα¬ 
στροφή των πυρηνικών και χημικών όπλων, και την ελάττωση 
των συμβατικών εξοπλισμών, χωρίς να θίγει η ασφάλεια, με τε¬ 
λικό στόχο την επίτευξη γενικού και πλήρους αφοπλισμού, κάτω 
από αυστηρό και αποτελεσματικό έλεγχο. 

θα υποστηρίξουν την πλήρη παύση των πυρηνικών δοκιμών, 
σαν ένα αποφασιστικό βήμα για την εξάλειψη των πηρηνικών 
όπλων. 

Υποστηρίζουν την δημιουργία ζωνών ελεύθερων από πυρηνικά 
και χημικά όπλα σε διάφορα μέρη της Ευρώπης και του Κόσμου, 
και υποστηρίζουν ότι τέτοιες ζώνες αποτελούν ένα περαιτέρω 
βήμα προς τον γενικό και πλήρη αφοπλισμό. 

4. Τα δύο Μέρη θα συμβάλλουν με όλα τους τα μέσα στην ανά¬ 
πτυξη του διεθνούς Εμπορίου και της οικονομικής συνεργασίας 
μεταξύ Χωρών, στην αναζήτηση αποτελεσματικών λύσεων στα 
προβλήματα της υπανάπτυξης και στην εγκαθίδρυση μιας νέας 
διεθνούς οικονομικής τάξης που θα διευκολύνει την πρόοδο και 
την ευημερία όλων των λαών. Είναι διατεθειμένα να προωθήσουν 
την ευρύτερη δυνατή διεθνή συνεργασία με στόχο την προστασία 
του φυσικού περιβάλλοντος. 

Ία δύο Μέρη θα συνεισφέρουν στην ενδυνάμωση του ρόλου 
των Ηνωμένων Εθνών, στην διατήρηση και παγίωση της διε¬ 
θνούς ειρήνης και ασφάλειας, στη λύση των σύνθετων προβλημά¬ 
των της διεθνούς ζωής δΓ ειρηνικών μέσων επί τη βάσει του διε¬ 
θνούς Δικαίου, των Διεθνών Συμβάσεων και της διεθνούς πρακτι¬ 
κής, στην ανάπτυξη της συνεργασίας μεταξύ Κρατών και στη 
εμπέδωση του σεβασμού στο διεθνές δίκαιο που διέπει τις διακρα¬ 
τικές σχέσεις. 

6. Θα εργασθούν για την υιοθέτηση αποτελεματικών μέτρων 


για την προώθηση της Ευρωπαϊκής ασφάλειας και συνεργασίας, 
συνεισφέροντας έτσι στην ενδυνάμωση της παγκόσμιας ειρήνης 
και ασφάλειας. Θα προωθήσουν ενεργητικά την εξαφάνιση όλων 
των πυρηνικών όπλων στην ήπειρό μας και την μείωση των συμ¬ 
βατικών εξοπλισμών στο χαμηλώτερο δυνατό επίπεδο. Επιδιώ¬ 
κουν να εξασφαλίσουν ότι τα μέτρα του αφοπλισμού, για αμοι¬ 
βαίες, ουσιαστικές, ισορροπημένες και επαληθεύσιμες μειώσεις, 
θα συνοδεύονται από περαιτέρω μέτρα ασφάλειας και οικοδόμη¬ 
σης εμπιστοσύνης. 

7. Τα δύο Μέρη θα συνεχίχουν τις προσπάθειες για την ανά¬ 
πτυξη και την εμβάθυνση των διμερών φιλικών τους σχέσεων κα¬ 
θώς και την αμοιβαίως επωφελή συνεργασία στον πολιτικό, βιο¬ 
μηχανικό, τεχνολογικό, επιστημονικό, πολιτιστικό και σε άλλους 
τομείς. 

Θα συνεχίσουν επίσης τις προσπάθειες για την αύξηση των 
ανταλλαγών σε υλικά και πνευματικά αγαθά έχοντας σαν βάση 
το αμοιβαίο όφελος και σύμφωνα με τις αρχές που εκτίθενται 
στην παρούσα Διακήρυξη. 

Έχοντας υπόψη τον ανωτέρω στόχο, θα εργασθούν μέσα στο 
πλαίσιο των αντίστοιχων νομοθετικών τους ρυθμίσεων και των 
διεθνών τους υποχρεώσεων, για την άρση των εμποδίων και των 
περιορισμών, που δυσκολεύουν την ανάπτυξη της συνεργασίας 
τους, και την διεύρυνση και βελτίωση του συμβατικού καθεστώ¬ 
τος των σχέσεών τους. 

8. Εφαρμόζοντας σύγχρονες μεθόδους συνεργασίας τα δύο 
Μέρη θα κάνουν πλήρη χρήση των δυνατοτήτων που αναλογούν 
στο αντίστοιχο επίπεδο της οικονομικής, τεχνολογικής και επι¬ 
στημονικής τους ανάπτυξης, για την ενδυνάμωση και ανάπτυξη 
της συνεργασίας στους τομείς του εμπορίου, βιομηχανίας, γεωρ¬ 
γίας, μεταφορών, τηλεπικοινωνιών, προστασίας του περιβάλλο¬ 
ντος και άλλους τομείς της οικονομίας. Στα πλαίσια των διμερών 
και πολυμερών τους υποχρεώσεων από συμβάσεις και συνθήκες, 
τα δύο Μέρη θα ενθαρρύνουν την βιομηχανική και τεχνολογική 
συνεργασία, με σκοπό να εφαρμόσουν προγράμματα κατασκευών 
ή εκσυγχρονισμού στη βιομηχανία, και θα διευκολύνουν την από 
κοινού κατασκευή και προώθηση προϊόντων, συμπεριλαμβάνο- 
ντας τη συνεργασία σε τρίτες αγορές και την ίδρυση μεικτών επι¬ 
χειρήσεων στην παραγωγή και το εμπόριο. 

Θα αναπτύξουν περαιτέρω την οικονομική τους συνεργασία 
και θα ενθαρρύνουν με όλα τα διαθέσιμα μέσα την εξάπλωση και 
εμβάθυνση της βιομηχανικής και τεχνολογικής συνεργασίας με¬ 
ταξύ των επιχειρήσεων, των οργανισμών και των ειδικευμένων 
ιδρυμάτων τους. 

9. Η Ελλάδα υποστηρίζει την καθιέρωση και περαιτέρω ανά¬ 
πτυξη των οικονομικών σχέσεων μεταξύ της Λαϊκής Δημοκρα- 
τίοις της Ουγγαρίοις και της Ευρωπαϊκής Οικονομικής Κοινότη- 
τοις σε βάση ισοτιμίας και αμοιβαιότητας που οφείλει να οδηγήσει 
σε καθεστώς μη διάκρισης προς αμοιβαίο όφελος των δύο Με¬ 
ρών. 

10. Τα δύο Μέρη θα αναπτύξουν περαιτέρω και θα ενισχύουν 
τις απ ευθείας επαφές στους τομείς του πολιτισμού, των πληρο¬ 
φοριών, της τέχνης, των επιστημών, της εκπαίδευσης και τοι 
αθλητισμού, με στόχο την διεύρυνση των εκατέρωθεν γνώσεων 
και τον οιντίστοιχο εμπλουτισμό των πολιτιστικών τους αξιών. 

Σ αυτό το πλαίσιο, οι δύο χώρες θα συνεχίσουν να ενθαρρύνουν 
ανταλλαγές και επαφές των πολιτών τους, σε ατομικό, συλλο¬ 
γικό, επαγγελματικό, συνδικαλιστικό και τουριτικό επίπεδο 
απλοποιώντοις και διευκολύνοντοις τις σχετικές διαδικασίες. 

11. Τα δύο Μέρη θα προωθήσουν την επιτυχή και αποτελε¬ 

σματική συνεργασία τους στα πλαίσια των Ηνωμένων Εθνών 
της Διάσκεψης για την Ασφάλεια και την Συνεργασία στην Εν 
ρωττη και οιλλων Διεθνών Οοναυισιι/Λνι νηι ίητει. ά 

στόχο να ενδυναμώσουν την διεθνή ασφάλεια, τις επαφές μεταξύ 
χωρών με διαφορετικά κοινωνικά συστήματα, και την κατανόηση 
μεταξύ των λαών. 

12. Ακολουθώντας τις καθιερωμένες παραδόσεις των σχέσεών 
τους τα δύο Μέρη θα συνεχίσουν τις τακτικές διαβουλεύσεις με¬ 
ταξύ των πολιτικών τους ηγετών σε διμερή ζητήματα και διεθνή 
θέματα κοινού ενδιαφέροντος. Θα πραγματοποιούνται επιπλέον 
διαβουλεύσεις μεταξύ ανωτέρων αξιωματούχων των Υπουρ¬ 
γείων Εξωτερικών των δύο χωρών, όταν καθίσταται τούτο ανα¬ 
γκαίο. Για να δημιουργηθεί ή πλέον ευνοϊκή ατμόσφαιρα για τις 
σχέσεις και τις επαφές που αναφέρονται στην παρούσα Διακή¬ 
ρυξη, τα δύο Μέρη θα ενθαρρύνουν επαφές μεταξύ αντιπροσώπων 
των αντιστοίχων Κυβερνήσεων και Κοινοβουλίων όπως επίσης 
και της πολιτικής και κοινωνικής ζωής. 

13. Η Ελληνική Δημοκρατία και η Λαϊκή Δημοκρατία της 
Ουγγαρίας δηλώνουν κατόπιν αυτού ότι οι όροι της παρούσοις 
Διακήρυξης υπηρετούν την ιδέα της Ειρήνης και της Ασφάλειας, 
όπως επίσης και της αμοιβαίως επωφελούς συνεργασίας μεταξύ 
των δύο χωρών, δεν κατευθύνονται κατά τρίτης Χώρας ούτε επη¬ 
ρεάζουν τα δικαιώματα και τις υποχρεώσεις που απορρέουν από 
ισχύουσες συμφωνίες στις οποίες μετέχουν οι δύο χώρες. 

Η Διακήρυξη υπογράφηκε στην Αθήνα στις 26 Νοεμβρίου 
1987, σε δύο πρωτότυπα στην Ελληνική και ουγγρική γλώσσα, 
τα οποία έχουν την ίδια ισχύ. 

Για την Κυβέρνηση Για την Κυβέρνηση 

της Ελληνικής Δημοκρατίας της Λαϊκής Δημοκρατίας 

της Ουγγαρίας 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Αριθ. πράξεως 95 (2) 

Αύξηση ορίου κυκλοφορίας εντόκων γραμματίων 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του Ν.Δ. 3745/57 «Περί εκδόσεως εντόκων 
γραμματίων», όπως τροποποιήθηκε με το άρθρο 4 του Ν. 
1266/82 «Όργανα ασκήσεως της Νομισματικής πιστωτικής 
και συνοιλλαγματικής πολιτικής και άλλες διατάξεις«». 

2. Την αριθ. 84601/2705/20.4.88 εισήγηση του Υπουργού 
Οικονομικών με την οποία ζητείται η αύξηση του ορίου κυκλοφο¬ 
ρίας των εντόκων γραμματίων κατά δρχ. 500.000 εκατομμύρια 
για την κάλυψη δαπανών του Δημοσίου, αποφασίζει; 

Αυξάνει από 1.9.88 κατά δραχμές 500.000 εκατομμύρια, το 
όριο κυκλοφορίας των εντόκων γραμματίων, που εκδίδονται από 
το Ελληνικό Δημόσιο δηλαδή από δραχμές 2.500.000 εκατομ. 
σε δραχμές 3.000.000 εκατομμύρια. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Νοεμβρίου 1988 


Ο Πρόεδρος 

Οι Αντιπρόεδροι Τ'α Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 


Αριθ. πράξεως 96 (3) 

Έγκριση της από 1.7.88 συμπληρωματικής δανειακής συμβά- 

σεως μεταξύ της ΔΕΗ και της Τράπεζας \^ΈδΤΠΕυΤ5€ΗΕ 

ΕΑΝΟΕ5ΒΑΝΚ ΟΙΚΟΖΕΝΤΚΑΕΕ - ίΟΝΠΟΝ, για τη 

χρηματοδότηση του έργου των Μονάδων Κρήτης και Ρόδου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψεη: 

1. Τις διατάξεις της παρ. 3 του άρθρου 3 του Ν. 1468/50 
«περί ιδρύσεως Δημοσίας Επιχειρήσεως Ηλεκτρισμού», όπως 
αυτή αντικαταστάθηκε με το άρθρο 3 του Α.Ν. 1672/51 και κυ¬ 
ρώθηκε με το Ν. 2113/52. 

2. Την αριθ. 134/1.10.86 προηγούμενη απόφασή του. 

3. Την αριθ. 398/16/29.7.88 απόφαση της Επιτροπής Νο¬ 
μισματικών και Πιστωτικών Θεμάτων της Τράπεζας της Ελλά¬ 
δος. 

4. Την αριθ. Π-7604/Φ44/22/1.9.88 εισήγηση του 
Υπουργού Βιομηχανίας, Ενέργειας και Τεχνολογίας, αποφασί¬ 
ζει: 

Εγκρίνει, σύμφωνα με την αριθ. 398/16/29.7.88 απόφαση 
της Επιτροπής Νομισματικών και Πιστωτικών Θεμάτων της 
Τράπεζας της Ελλάδος, την από 1.7.88 συμπληρωματική δα¬ 
νειακή σύμβαση μεταξύ της ΔΕΗ και της Τράπεζας ν^Εδ- 
ΤΠΕυΤδΕΗΕ ΕΑΝΟΕδΒΑΝΚ ΟΙΚΟΖΕΝΤΚΑΕΕ - ΕΟΝ- 
ΟΟΝ, για την κάλυλψη του συναλλαγματικού τιμήματος που εί¬ 
ναι καταβλητέο στον οίκο ΒΚΟΨΝ, ΒΟΥΕΚΙ ΑΝΟ ΓΙΕ ΑΟ, για 
το έργο της προμήθειας, εγκαταστάσεως και θέσεως σε λειτουρ¬ 
γία 4 Μονάδων ΠΙΕδΕΕ στα Λινοπεράματα Κρήτης και 2 Μονά¬ 
δων στον ΑΗΣ Ρόδου. 

Ειδικότερα με την εν λόγω συμπληρωματική δανειακή σύμ¬ 
βαση επαυξάνεται το ύψος του δανείοιυ από ΟΕΜ 24,1 εκατομ. 
σε ΟΕΜ 30 εκατομ. με δυνατότητα περαιτέρω επαυξήσεώς του 
μέχρι του ποσού των ΟΕΜ 33,5 εκατομ. και επέρχονται μεταβο¬ 
λές σε ορισμένους όρους αυτού. 

Αυτή η πράξη να δημοσιευθεί στην Εφημερίδα της Κυβερνή- 
σεως. 

Αθήνα, 1 Νοεμβρίου 1988 
Ο Πρόεδρος 

Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 

- ♦ - 

Αριθ. πράξεως 101 (4) 

Αποκατάσταση των ζημιών από τους σεισμούς της 16ης Οκτω¬ 
βρίου 1988 σε περιοχές των Νομών Ηλείας και Ζακύνθου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου πέμπτου του Ν. 1190/1981 περί 
κυρώσεως της απο 26.3.1981 Πράξεως Νομοθετικού Περιεχο¬ 
μένου του Προέδρου της Δημοκρατίας «Περί αποκαταστάσεως 
ζημιών εκ των σεισμών 1981 και ρυθμίσεις ετέρων συναφών θε¬ 
μάτων». 

2. Τις διατάξεις της παρ. 3 του άρθρου 1 του Ν. 1283/1982 
«Για τις προθεσμίες υποβολής αιτήσεων δανειοδότησης των σει¬ 
σμοπλήκτων και τη ρύθμιση άλλων θεμάτων»· 

3. Τις εκτεταμένες ζημιές που έγιναν από τους σεισμούς της 
16ης Οκτωβρίου 1988 σε περιοχές των νομών Ηλείας και Ζα¬ 
κύνθου και συγκεκριμένα στις περιοχές που οριοθετούνται ως 

ιξήζ: 


3606 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


α. Διοικητικών ορίων Δήμων ή Κοινοτήτων; Κουνουπελίου 
(Λουτρά ΐρμίνης) - όριο Νομού Ηλείας - ΑχαΓας - Νέας Μανω- 
λάδος - Κώμης - Ψάρι - Καπελέτου - Μέλισσας - Καλύβια 
Ήλιδος - Αυγείου - Χαβαρίου - οικ. Αγ. Ιωάννη Αμαλιάδας - 
Αμαλιάδας - Καρδαμά - Δουνέϊκα - Παραλία Κουνουπέλι (Λου¬ 
τρά Τρμίνης). 

β. Διοικητικά όρια Δήμων ή Κοινοτήτων: οικισμός Αλυκών 
Κοινότητας Κατασταρίου - Κατασταρίου - Πηγαδάκια - Καλλι¬ 
θέα - Σκουληκάδου - Αγ. Μαρίνα - Αγ. Πάντες - Βουγιάτου - 
Μαχαιράδου - Λαγώποδου - Ρομιρίου - Μουζακίου - Παντο¬ 
κράτορας - Λιθάκια - Όρμος Κεριού - Παραλία νήσου Αγ. Σώ- 
στη - παραλία πόλης Ζακύνθου - οικ. Αλυκών Κοιν. Καταστα¬ 
ρίου. 

4. Την ανάγκη αντιμετώπισης των ζημιών που προκάλεσαν οι 
σεισμοί σε κτίρια των παραπάνω περιοχών. 

5. Την αριθ. Δ 17γ/04/130/Φ.Ν 335/27.10.88 εισήγηση 
του Υπουργού Περιβάλλοντος, Χωροταξίας και Δημοσίων Έρ¬ 
γων, για τη λήψη μέτρων προς αποκατάσταση των ζημιών στα 
κτίρια της παραπάνω σεισμόπληκτης περιοχής, αποφασίζει: 

1. Επεκτείνει την ανάλογη εφαρμογή των διατάξεων της από 
28.7.1978 Πράξης Νομοθετικού Περιεχομένου «Περί αποκατα- 
στάσεως ζημιών εκ σεισμών 1978 εις περιοχή Βορείου Ελλάδος 
κ.λ.π.», όπως αυτή κυρώθηκε, τροποποιήθηκε και συμπληρώ¬ 
θηκε με τους νόμους 867/1979, 1048/1980,1133/1981 και 


1190/1981 καθώς και των κανονιστικών πράξεων που εκδόθη- 
καν κατ’ εξουσιοδότηση των νόμων αυτών, όπως ισχύουν σή¬ 
μερα, για την αποκατάσταση των ζημιών των κτιρίων γενικά, τις 
οποίες προκάλεσαν οι σεισμοί της 16ης Οκτωβρίου 1988 σε πε¬ 
ριοχές των νομών Ηλείας και Ζακύνθου. 

2. Το έργο της αποκατάστασης των ζημιών ανατίθεται στις Δ/ 
νσεις Τεχνικών Υπηρεσιών των Νομών Ηλείας και Ζακύνθου στις 
οποίες συνιστώνται αντίστοιχα Τομείς Αποκατάστασης Σεισμο¬ 
πλήκτων, σύμφωνα με την παράγραφο 5 του άρθρου δεύτερου 
του Νόμου 1190/81 (ΦΕΚ Α’ 203). 

3. Ορίζεται τρίμηνη προθεσμία για την υποβολή από τους δι¬ 
καιούχους αιτήσεων για την δανειοδότησή τους. 

Η παραπάνω προθεσμία μπορεί να παραταθεί με απόφο^ση του 
Υπουργού Περιβάλλοντος, Χωροταξίας και Δημοσίων Έργων 
και για χρονικό διάστημα τριών τριμήνων ακόμη. 

Αυτή η πράξη να δημοσιευθεί στην Εφημερίδα της Κυβερνή- 
σεως 

Αθήνα, 1 Νοεμβρίου 1988 
Ο Πρόεδρος 

Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 


ΑΠΟ ΤΟ ΕΘΝΠ(0 ΤΥΠΟΓΡΑΦΕΙΟ 


